Source: https://www.najpravo.sk/slovnik/o/odklad-exekucie.html
Timestamp: 2020-06-04 14:58:11+00:00

Document:
Odklad exekúcie | O | Najprávo.sk - najlepší právny poradca
27.2. 2011, 14:55 | najpravo.sk
Odklad exekúcie môže byť povolený z viacerých dôvodov. Najčastejším dôvodom odkladu sú sociálne dôvody. Zmyslom inštitútu odkladu exekúcie zo sociálnych dôvodov je predísť nezvratným nepriaznivým následkom, ku ktorým by mohlo dôjsť, ak by sa exekúcia neodložila. Povolenie odkladu exekúcie je možné až po vydaní poverenia, teda už počas prebiehajúcej exekúcie. Procesným predpokladom odkladu exekúcie je návrh povinného, ktorý musí byť fyzickou osobou. Súd môže odklad exekúcie povoliť, a teda návrhu povinného vyhovieť len ak sa povinný bez svojej viny ocitol prechodne v takom postavení, že by neodkladná exekúcia mohla mať pre neho alebo príslušníkov jeho rodiny zvlášť nepriaznivé následky a kumulatívne (zároveň) musí byť splnená podmienka, že odkladom exekúcie by nebol vážne poškodený oprávnený.
Aj bez návrhu môže súd povoliť odklad exekúcie, ak možno očakávať, že exekúcia bude zastavená.
Podrobný výklad podal Ústavný súd SR v uznesení sp. zn. II. ÚS 1/09-29 kde okrem iného uviedol, že povolenie odkladu exekúcie podľa § 56 ods. 1 EP, teda z tzv. sociálneho dôvodu, prichádza do úvahy iba v prípade, ak sú súčasne splnené tieto podmienky:
Povolenie odkladu exekúcie podľa § 56 ods. 2 EP predpokladá, že povinný preukáže také okolnosti, z ktorých vyplýva, že možno dôvodne očakávať zastavenie exekúcie v dôsledku splnenia podmienok stanovených na zastavenie exekúcie podľa § 57 ods. 1 EP. Pred povolením odkladu exekúcie z tohto dôvodu by malo byť teda dostatočne osvedčené, že sa začalo konanie alebo iný právny postup, ktorého výsledkom môže byť právna skutočnosť spôsobujúca zastavenie exekúcie podľa § 57 EP. Takouto skutočnosťou je vždy rozhodnutie súdu o odklade vykonateľnosti exekučného titulu, ktoré môže byť vydané aj v konaní o obnove konania (§ 233 OSP), resp. situácia, s ktorou odklad vykonateľnosti spája právo, napr. povolenie obnovy konania (§ 234 ods. 3 OSP). Takouto skutočnosťou však automaticky nie je akékoľvek súdne konanie začaté povinným, ktorým spochybňuje platnosť alebo účinky exekučného titulu (uznesenie Ústavného súdu SR, sp. zn. II. ÚS 1/09-29).

References: Súd 
 súd 
 súd 
 § 56
 § 56
 § 57
 § 57